b"\n_START_ARTICLE_\nManuel Jim\xc3\xa9nez de Parga Cabrera\n_START_SECTION_\nBiografia\n_START_PARAGRAPH_\nVa n\xc3\xa9ixer el 9 d'abril de 1929 a la ciutat de Granada. Va estudiar dret a la Universitat de Granada, en la qual es llicenci\xc3\xa0 amb honors el 1951. L'any 1954 realitz\xc3\xa0 el seu doctorat a la Universitat de Madrid. Ingress\xc3\xa0 per oposici\xc3\xb3 a l'Instituto Nacional de Estudios Jur\xc3\xaddicos i a l'Instituto de Estudios Pol\xc3\xadticos. L\xe2\x80\x99any 1958 es trasllada a Barcelona per treballar de Capit\xc3\xa1n del cuerpo jur\xc3\xaddico militar, feina que compagin\xc3\xa0 amb la doc\xc3\xa8ncia a la Facultat de Dret de la Universitat de Barcelona esdevenint catedr\xc3\xa0tic l'any 1957 de dret pol\xc3\xadtic. Entre novembre de 1976 i mar\xc3\xa7 de 1977 fou rector en funcions d'aquesta universitat. El 1981 obtingu\xc3\xa9 la c\xc3\xa0tedra de dret constitucional a la Universitat Complutense de Madrid.\n_START_SECTION_\nActivitat pol\xc3\xadtica\n_START_PARAGRAPH_\nEn les eleccions espanyoles de 1977 fou escollit diputat al Congr\xc3\xa9s per la prov\xc3\xadncia de Barcelona en representaci\xc3\xb3 de la Uni\xc3\xb3 de Centre Democr\xc3\xa0tic (UCD). Immediatament fou nomenat per Adolfo Su\xc3\xa1rez Ministre de Treball en el Primer Govern de la Legislatura Constituent, exercint el c\xc3\xa0rrec fins a la remodelaci\xc3\xb3 del govern realitzada el febrer de 1978. Per aquest motiu va abandonar el deganat de la facultat de dret, c\xc3\xa0rrec que assumiria el catedr\xc3\xa0tic de dret penal Juan C\xc3\xb3rdoba Roda._NEWLINE_Despr\xc3\xa9s d'un breu pas pel Ministeri de Treball (1977-1978), fou nomenat ambaixador d'Espanya davant l'Organitzaci\xc3\xb3 Internacional del Treball, a Ginebra. Membre del Tribunal Constitucional d'Espanya des del 1995, en fou designat president (2001-2004). Tamb\xc3\xa9 fou president de la Confer\xc3\xa8ncia Interamericana del Treball._NEWLINE_El 1985 fou nomenat membre del Consell d'Estat. L'any 1995 pass\xc3\xa0 a formar part del Tribunal Constitucional d'Espanya com a vocal, i entre novembre de 2001 i juny de 2004 presid\xc3\xad aquest tribunal."